stanford-oval/wikipedia huggingface dataset:
วัดกลางสุรินทร์
ประเพณี

วัดกลางสุรินทร์มีอุโบสถ สร้างด้วยอิฐโบกปูนแบบโบราณ ไม่มีปูนซีเมนต์เช่นปัจจุบัน เป็นโครงสวยงามในสมัยโบราณมาแล้ว วัดกลางเป็นศูนย์งานราชการ เช่นการเกณฑ์คนมาเพื่อกิจอย่างใดอย่างหนึ่ง มีเกณฑ์ทหารเป็นต้น งานประเพณีของชาวบ้านที่ต้องชุมนุม และที่เกี่ยวกับด้านศาสนาดังนี้
ประเพณีการบวชนาค ในแต่ละปีนาคในเขตเมืองและจากตำบลต่าง ๆ ที่ใกล้เคียงมีการนัดบวชพร้อมกัน โดยเจ้าเมืองเป็นผู้นัด ปกติก็นัดตั้งขบวนแห่ตระเวน ในวันขึ้น 14 ค่ำ เดือน 6 เจ้าเมืองมีการเกณฑ์ช้าง ประมาณไม่ต่ำกว่าร้อยเชือก แห่ไปสมทบที่ต่าง ๆ หนึ่งวันเป็นที่สนุกสนาน มีขบวนม้าล่อช้าง เกิดทั้งความสนุกสนานตื่นเต้น ตอนค่ำก็ทำพิธีเรียกขวัญ และเจริญพระพุทธมนต์สมโภช รุ่งเช้าขบวนในเมืองก็แห่ไปรับนาคจากข้างนอก เมื่อสมทบพร้อมกันแล้ว แห่ตระเวนนอกเมืองประมาณบ่าย นาคทั้งหลายก็พร้อมกันกราบลาเจ้าเมือง แล้วเข้าบวช เสร็จตอนดึกเลยเที่ยงคืนก็มีชาวบ้านเรียกการบวชนาคนี้ว่า “นาคหลวง วัดกลางถือว่าเป็นวัดหลวง” เพราะเป็นที่รวมชุมชนทุกอย่าง โดยเจ้าเมืองเป็นประธานในงานทุกอย่าง
ประเพณีสงกรานต์ เมือถึงเดือน 5 ชาวบ้านทุกคุ้มในเมืองร่วมขนทรายก่อเจดีย์ ณ วัดกลาง เป็นการประกวดประชันกันในการแต่งเจดีย์ทราย วันขึ้น 14 ค่ำ เป็นวันแต่งเจดีย์ทรายและสมโภช รุ่งเช้าทำบุญตักบาตร ตอนบ่ายเริ่มสรงน้ำพระโดยตระเวรไปตามวัดต่าง ๆ แล้วมารวมกัน ณ วักลางสุรินทร์ มีการละเล่นต่าง ๆ มีเล่นตรุษรำสาก เจรียง จรวง เจรียงนอระแก้ว เล่นซ้อนผ้าและสะบ้า ระหว่างหนุ่มสาวเป็นที่ครื้นเครง เป็นประจำทุกปี
ประเพณีวันสารท วันดับเดือน 10 ถือว่าเป็นวันสารท หลังจากการทำบุญจากทุกวัดก็มาชุมนุมกัน มีการกีฬาพื้นบ้าน เช่น ชักคะเย่อระหว่างหนุ่มสาว บางครั้งหนุ่ม ๆ อริก็เรียกตัวมาชกมวยกัน เป็นทั้งมวยธรรมดาและขึงเป็นเขตให้ชก หลังจากนั้นก็แนะนำให้มีความสามัคคีกัน เลิกโกรธแค้นพยาบาทกัน วัดกลางเหมือนสนามศาลากลางจังหวัดในปัจจุบัน
พระราชพิธีถือน้ำพิพัฒน์สัตยา หลังจากสมัยเจ้าเมืองคนแรก วัดกลางยังเป็นศูนย์รวมประเพณีต่าง ๆ แม้ในสมัยต่อมาเมื่อทางราชการมีพระราชพิธีถือน้ำพิพัฒน์สัตยา ก็ได้มาประกอบพิธี ณ วัดกลางเป็นเวลาหลายปี สมัยต่อมาวัดกลางก็ถึงความเจริญบ้าง เสื่อมบ้างตามยุคสมัย กล่าวคือยุคใดเจ้าอาวาสมีความสามารถในการปกครองวัด และฝ่ายบ้านเมืองให้ความอุปถัมภ์มั่นคง ก็มีความเจริญขึ้น สมัยใดขาดเจ้าอาวาสที่ทรงคุณ ก็ขาดผู้อุปถัมภ์ สมัยนั้นก็ตกอยู่ในสภาพร่วงโรย บางสมัยก็ว่างพระเหลือแต่เณร บางสมัยก็ว่างหมด วัดร่วงโรยถึงที่สุดเป็นครั้งคราว
ประเพณีกวนข้าวทิพย์ลอยฟ้า วัดกลางสุรินทร์ ตำบลในเมือง อำเภอเมืองสุรินทร์   จัดขึ้นก่อนวันออกพรรษา 3วัน ของทุกปี
ประเพณีแห่เทียนพรรษา วัดกลางสุรินทร์ และ อุบาสกอุบาสิกาคุ้มวัดกลางสุรินทร์ ได้จัดต้นเทียนร่วมขบวนแห่เทียนพรรษาประจำทุกปี
ประเพณีตักบาตรดอกไม้     ในเวลา 18.30 น. ของวันเข้าพรรษาเป็นประจำทุกปี  เพื่อนิมนต์พระภิกษุที่อยู่ในอาวาสวัดกลางสุรินทร์เข้าจำพรรษา
ประเพณีกันสงฆ์ (กิจกรรมทำบุญอุทิศต่อเนื่องเป็นระยะเวลา 12 วัน) วัดกลางสุรินทร์ ตำบลในเมือง อำเภอเมืองสุรินทร์ จัดขึ้นในเดือนตุลาคม ของทุกปี
งานนมัสการพระธาตุเจดีย์ศรีเมืองช้าง วัดกลางสุรินทร์ ตำบลในเมือง อำเภอเมืองสุรินทร์ จังหวัดสุรินทร์
งานนมัสการพระพุทธสุรินทรพร ณ ศูนย์ปฏิบัติธรรมวัดกลางสุรินทร์   บ้านละเอาะ   ตำบลเฉนียง อำเภอเมืองสุรินทร์ จังหวัดสุรินทร์
อาณาเขต

ในสมัยก่อนมีความกว้างขวาง จดเขตติดต่อถึงวัดบูรพาราม แต่เนื่องจากความล้มลุกคลุกคลานของวัดประกอบด้วยการครอบครองที่ดินของวัดด้วยมือเปล่า เมื่อทางราชการได้มีการวางผังเมืองขึ้น ที่ดินของวัดมีสภาพรกร้างว่างเปล่าครอบครองไม่ทั่วถึง ทางราชการได้ถือเอาที่ดินทางบริเวณทิศใต้สระของวัดทั้งหมดเป็นที่ราชพัสดุของกระทรวงยุติธรรม คงปล่อยเพียงสระน้ำให้เป็นของวัด โดยที่ไม่มีใครชี้แจงคัดค้านชี้แนวเขตของวัด
ประกอบชาวเมืองสุรินทร์สมัยนั้น ก็คือชาวบ้านที่ไร้การศึกษา ไม่มีความเจริญทางภาษาที่พูด ใช้ภาษาท้องถิ่นคือภาษาเขมร ไม่มีความรู้ภาษาไทยเลย ข้าราชการในสมัยนั้นชาวบ้านรู้สึกว่าเป็นเจ้านายไม่กล้าคัดค้านถกเถียงข้าราชการ จะพูดอะไรได้ตามใจชอบเพราะพูดกันไม่รู้เรื่อง แม้ภิกษุสงฆ์ก็ไม่ต่างจากชาวบ้าน
ในสมัยต่อมา "หลวงวุฒิธรรมเนติกร" มาเป็นผู้พิพากษาศาลจังหวัด ได้ขอที่ดินปลูกโรงงานเลื่อยไม้ ขอกั้นสระน้ำเป็นที่สงวนไว้ใช้ในครอบครัวผู้พิพากษาศาลจังหวัด (ประมาณ พ.ศ. 2468-2475) และที่นี้ก็ขาดกรรมสิทธิ์อีกครั้งหนึ่ง โดยที่ท่านผู้นี้ไม่ได้บอกคืนแก่วัด และวัดก็ไม่กล้าเรียกร้องคืนที่ดินส่วนนี้จึงตกเป็นราชพัสดุไปอีก 2 ตอน
อนึ่ง ทางทิศใต้ของวัด ก็ได้เป็นกรรมสิทธิ์ของเอกชน โดยที่วัดไม่ได้มีหลักฐานเรียกร้องคืนเลย ที่ดินดังกล่าวจึงถูกตัดขาดไป
ปัจจุบันวัดนี้มีพื้นที่ 3 ไร่ 3 งาน 48 ตารางวา และหลังจากเกิดอัคคีภัยเมื่อวันที่ 30 มกราคม 2516 ทางราชการได้ขอขยายถนนธนสารด้านหน้าวัดอีกประมาณ 1 เมตรเศษตลอดแนวด้านหน้าของวัดจึงมีความจำเป็นต้องสละเพื่อความเจริญของบ้านเมือง
อาณาเขต > ที่ดินและที่ธรณีสงฆ์

ที่ตั้งวัดกลางสุรินทร์  มีที่ดินเนื้อที่  3 ไร่   3 งาน    48 ตารางวา
ที่ธรณีสงฆ์วัดกลางสุรินทร์    ณ ศูนย์ปฏิบัติธรรมวัดกลางสุรินทร์   และศูนย์การศึกษาพระปริยัติธรรมวัดกลางสุรินทร์  เลขที่ 22 หมู่ที่ 18  บ้านละเอาะ   ตำบลเฉนียง อำเภอเมืองสุรินทร์ จังหวัดสุรินทร์  มีที่ดินเนื้อที่  17 ไร่ - งาน  33 ตารางวา
ที่ธรณีสงฆ์ เขตตำบลสลักได  จำนวน  24  ไร่  โครงการก่อสร้าง สมหวังธรรมสถาน เกษตรพอเพียง สถานอนุเคราะห์เกื้อกูลผู้สูงวัย-ผู้สูงอายุ ทั้งบรรพชิต และฆราวาส
ลำดับเหตุการณ์สำคัญ

พิธีดื่มน้ำพิพัฒน์สัตยา ของข้าราชการที่มารับราชการที่เมืองสุรินทร์ หลังจากสมัยเจ้าเมืองคนแรก วัดกลางยังเป็นศูนย์รวมประเพณีต่าง ๆ แม้ในสมัยต่อมาเมื่อทางราชการมีพระราชพิธีถือน้ำพิพัฒน์สัตยา ในพัทธสีมาอุโบสถ ของบรรดา ข้าหลวง ข้าราชการที่มาดำรงตำแหน่งปฏิบัติหน้าราชการที่เมืองสุรินทร์ ก็ได้มาประกอบพิธี ณ วัดกลางเป็นเวลาหลายปี สมัยต่อมาวัดกลางก็ถึงความเจริญบ้าง เสื่อมบ้างตามยุคสมัย กล่าวคือยุคใดเจ้าอาวาสมีความสามารถมีความรู้ในการปกครองวัด และฝ่ายบ้านเมืองให้ความอุปถัมภ์มั่นคง ก็มีความเจริญขึ้น สมัยใดขาดเจ้าอาวาสที่ทรงคุณ ก็ขาดผู้อุปถัมภ์ สมัยนั้นก็ตกอยู่ในสภาพร่วงโรย บางสมัยก็ว่างพระเหลือแต่เณร บางสมัยก็ว่างหมด วัดร่วงโรยถึงที่สุดเป็นครั้งคราว
พ.ศ. 2524 เจ้าพระคุณ สมเด็จพระอริยวงศาคตญาณ (วาสน์ วาสโน) สมเด็จพระสังฆราช สกลมหาสังฆปริณายก ทรงเสด็จพระดำเนิน เป็นองค์ประธานในพิธีพระราชทานสัญญาบัตร พัดยศสมณศักดิ์ และทรงประทานผ้าไตรพระราชทาน แก่พระครูสัญญาบัตร ของคณะสงฆ์หนตะวันออก เมื่อวันที่ 12  เดือนกุมภาพันธ์ พ.ศ. 2524  ณ  ศาลาสหมิตรรังสรรค์  วัดกลางสุรินทร์ ตำบลในเมือง อำเภอเมืองสุรินทร์ จังหวัดสุรินทร์  โดยมี เจ้าประคุณ สมเด็จพระธีรญาณมุนี (ธีร์ ปุณฺณโก) เจ้าคณะใหญ่หนตะวันออก วัดจักรวรรดิราชาวาสวรมหาวิหาร  พระเดชพระคุณ พระพรหมคุณาภรณ์ (พุ่ม กิตฺติสาโร) เจ้าคณะภาค 11 และท่านเจ้าคุณ พระราชสิทธิโกศล (เทพ นนฺโท) เจ้าคณะจังหวัดสุรินทร์  เข้าเฝ้ารับเสด็จ และเข้าเฝ้าทูลถวายสักการะ พร้อมด้วยบรรดาข้าราชการชั้นผู้ใหญ่ของจังหวัดสุรินทร์
พ.ศ. 2554  เจ้าประคุณ สมเด็จพระมหารัชมังคลาจารย์ (ช่วง วรปุญฺโญ) คณะผู้ปฏิบัติหน้าที่สมเด็จพระสังฆราช ได้เมตตามาเป็นประธานในพิธีและประกอบพิธีวางศิลาฤกษ์  ณ ศูนย์ปฏิบัติธรรมวัดกลางสุรินทร์ และศูนย์การศึกษาพระปริยัติธรรมวัดกลางสุรินทร์  เลขที่ 22 หมู่ที่ 18 บ้านละเอาะ  ตำบลเฉนียง อำเภอเมืองสุรินทร์ จังหวัดสุรินทร์  เมื่อวันที่ 22 เดือนพฤษภาคม พุทธศักราช 2554
ทำเนียบเจ้าอาวาส

วัดกลางสุรินทร์ตั้งแต่สมัยแรกเริ่มการสร้างวัดเมื่อประมาณ พ.ศ. 2306-2320 แต่ไม่มีหลักฐานยืนยันว่าเจ้าอาวาสรูปแรกและต่อ ๆ มามีกี่รูปกี่สมัย มีชื่ออย่างไรบ้าง ไม่มีหลักฐานปรากฏ เพิ่งมาปรากฏในยุคหลัง ประมาณ พ.ศ. 2440 เป็นต้นมา จนถึงเจ้าอาวาสรูปปัจจุบัน มีรายนาม ตามลำดับดังนี้
| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | รายนาม / สมณศักดิ์ | ดำรงตำแหน่ง | ถึง |
| 1 |  | พระอาจารย์แก้ว  | ประมาณ พ.ศ. 2440 | พ.ศ. 2450 |
| 2 |  | พระอาจารย์น้อม  | ประมาณ พ.ศ. 2450 | พ.ศ. 2453 |
| 3 |  | พระอาจารย์โหย  | ประมาณ พ.ศ. 2453 | พ.ศ. 2455  |
| 4 |  | พระอาจารย์ใบ  | ประมาณ พ.ศ. 2455 | พ.ศ. 2460  |
| 5 |  | พระอาจารย์มี | ประมาณ พ.ศ. 2460  | พ.ศ. 2464 |
| 6 |  | พระอาจารย์ทิน  | ประมาณ พ.ศ. 2464 | พ.ศ. 2475  |
| 7 |  | พระประภากรคณาจารย์ (เดื่อ ปภากโร)  | พ.ศ. 2475 | พ.ศ. 2506 |
| 8 |  | พระราชสิทธิโกศล (เทพ นนฺโท) | พ.ศ. 2506 | พ.ศ. 2539  |
| 9 |  | พระครูบรรณสารโกวิท (แป สุปญฺโญ) | พ.ศ. 2539 | พ.ศ. 2550 |
| 10 |  | พระครูปริยัติกิจธำรง (สมหวัง อคฺคเสโน) | พ.ศ. 2550 | ปัจจุบัน |
พระภิกษุที่มีบทบาททางคณะสงฆ์ > ได้รับตำแหน่งทางคณะสงฆ์ในระดับจังหวัด

พระมหาสาโรช   วิสารโท ป.ธ.6 อดีตเจ้าคณะจังหวัดสุรินทร์ (ม) (ลาสิกขา)
พระประภากรคณาจารย์ (เดื่อ ปภากโร) อดีตเจ้าคณะจังหวัดสุรินทร์ (ม) (มรณภาพ)
พระราชสิทธิโกศล (เทพ นนฺโท) อดีตเจ้าคณะจังหวัดสุรินทร์ (มรณภาพ)
พระปริยัติวรคุณ (สุคนธ์  คนฺธวํโส) (น.ธ.เอก,ป.ธ.6)อดีตรองเจ้าคณะจังหวัดสุรินทร์รูปที่ 2 (ม) พ.ศ. 2516 (ลาสิกขา) หรือนายสุคนธ์ จองอยู่ (เสียชีวิตเมื่อวันที่ 29 ธันวาคม พ.ศ. 2567)
พระครูวิภัชกัลยาณธรรม (จันทร์ กลฺยาณมุตฺโต) อดีตเผยแผ่จังหวัด (ย้ายไปเป็นเจ้าอาวาสวัดศาลาลอย มรณภาพ)
พระครูปริยัติกิจธำรง (สมหวัง อคฺคเสโน) ป.ธ.4 เป็นผู้รักษาการแทนเจ้าคณะจังหวัดสุรินทร์ (2568)
พระภิกษุที่มีบทบาททางคณะสงฆ์ > ได้รับตำแหน่งทางคณะสงฆ์ในระดับอำเภอ

พระครูบรรณสารโกวิท (แป สุปญฺโญ)อดีตเจ้าคณะอำเภอเมืองสุรินทร์ - กิ่งอำเภอเขวาสินรินทร์ (มรณภาพ)
พระครูธรรมรสสุนทร (เมธ ปญฺญาวโร) ป.ธ.5 อดีตเจ้าคณะอำเภอศีขรภูมิ ได้รับพระราชทานสมณศักดิ์เป็นพระราชาคณะชั้นสามัญ ที่ พระสิทธิการโกศล (เมธ ปญฺญาวโร) อดีตรองเจ้าคณะจังหวัดสุรินทร์ (ม) รูปที่ 2,อดีตที่ปรึกษาเจ้าคณะจังหวัดสุรินทร์ (มรณภาพ)
พระครูสิริปริยัตยาทร (ถวิล ชินวโร) ป.ธ.4 อดีตรองเจ้าคณะอำเภอเมืองสุรินทร์รูปที่ 1 (มรณภาพ) ราชกิจจานุเบกษา,แจ้งความสำนักนายกรัฐมนตรี เรื่องพระราชทานสัญญาบัตรตั้งสมณศักดิ์,เล่ม 94,ตอนที่ 3, 6 มกราคม 2520,ฉบับพิเศษ หน้า 12 . พระมหาถวิล 4 ประโยค วัดกลาง จังหวัดสุรินทร์ เป็น พระครูสิริปริยัตยาทร
พระครูประสาทธรรมวัฒน์  (เอียน สีลสาโร) อดีตรองเจ้าคณะอำเภอปราสาท อดีตเจ้าอาวาสวัดสุวรรณวิจิตร (มรณภาพ)
พระมหาสมศักดิ์ ชาติญาโณ ป.ธ.5 ย้ายไปประจำอำเภอสังขะ อดีตรองเจ้าคณะอำเภอสังขะรูปที่ 1 (ลาสิกขาบท)
พระมหาธีรวัฒน์ ป.ธ.3 อดีตเจ้าอาวาสวัดเทพสุรินทร์ อดีตรองเจ้าคณะอำเภอสังขะรูปที่ 2 (มรณภาพ)
พระครูปริยัติกิจธำรง (สมหวัง อคฺคเสโน) ป.ธ.4 อดีตเจ้าคณะอำเภอเมืองสุรินทร์ (2558) ราชกิจจานุเบกษา,ประกาศสำนักนายกรัฐมนตรี เรื่องพระราชทานสัญญาบัตรตั้งสมณศักดิ์,เล่ม116,ตอน23ข,27 ธันวาคม 2542,หน้า 50 .พระมหาสมหวัง ๔ ประโยค วัดกลางสุรินทร์ จังหวัดสุรินทร์ เป็นพระครูปริยัติกิจธำรง
พระภิกษุที่มีบทบาททางคณะสงฆ์ > ได้รับตำแหน่งทางคณะสงฆ์ในระดับอำเภอ > ได้รับตำแหน่งทางคณะสงฆ์ในระดับตำบล

พระครูสถิตบุญโสภณ (บุญเรือง  ฐิตสาโร)  อดีตเจ้าอาวาสวัดเพี้ยราม และอดีตเจ้าคณะตำบลเพี้ยราม-กาเกาะ
พระภิกษุที่มีบทบาททางคณะสงฆ์ > ได้รับตำแหน่งทางคณะสงฆ์ในระดับอำเภอ > ได้รับตำแหน่งทางคณะสงฆ์ในระดับวัด

พระวชิรดิลก (สมพงษ์ สิริมงฺคโล) เจ้าอาวาสพระอารามหลวง วัดพระแก้ว (อำเภอเมืองเชียงราย) จังหวัดเชียงราย ราชกิจจานุเบกษา,พระบรมราชโองการประกาศพระราชทานสัญญาบัตรตั้งสมณศักดิ์,เล่ม141,ตอนที่38 ข, 3 กรกฎาคม 2567,หน้า 10 .ลำดับที่ 29. พระครูสุธีสุตสุนทร วัดพระแก้ว พระอารามหลวง จังหวัดเชียงราย เป็นพระราชาคณะชั้นสามัญ มีนามว่า พระวชิรดิลก
พระปริยัติวรคุณ (สุคนธ์  คนฺธวํโส) (พ.ศ. -  พ.ศ. 2516)
พระครูบรรณสารโกวิท (แป สุปญฺโญ) (พ.ศ.  2506 - พ.ศ. 2532)
พระครูสิริปริยัตยาทร (ถวิล ชินวโร) (พ.ศ. 2533 - พ.ศ. 2539)
พระมหาสมหวัง อคฺคเสโน (พ.ศ. 2540 - พ.ศ. 2550)
พระครูสิทธิการโกศล (เทพ นนฺโท) (พ.ศ. 2483 - พ.ศ. 2506)
พระมหาเมธ ปญฺญาวโร ป.ธ.5 (พ.ศ. 2502 - พ.ศ. 2517)
พระครูวิมลธรรมทัศน์  (จินต์  จิณฺณธมฺโม) (พ.ศ.-พ.ศ.-)
พระมหาสมหวัง อคฺคเสโน ป.ธ.4 (พ.ศ. 2536 - พ.ศ. 2540)
พระมหาชาญณรงค์ จิรเมธี ป.ธ.3 ( พ.ศ. 2556 - พ.ศ. 2564)
พระครูสุตมัชฌิมานุกิจ (สมพงษ์ ฐิตจิตฺโต ป.ธ.3) (พ.ศ. 2557 - ปัจจุบัน)
พระมหาวิชาญ สุวิชาโน ป.ธ.4 (พ.ศ. 2564 - พ.ศ.2566)
พระมหาสถิต สุธีรญาโณ  ป.ธ.4 ( พ.ศ. 2564 - ปัจจุบัน)
พระชะรินทร์ อคฺคธมฺโม ป.ธ.1-2 (พ.ศ. 2564 - ปัจจุบัน)
พระภิกษุที่มีบทบาททางคณะสงฆ์ > ได้รับตำแหน่งทางคณะสงฆ์ในระดับอำเภอ > ได้รับตำแหน่งทางคณะสงฆ์ในระดับพระเลขานุการ

พระครูวิมลธรรมทัศน์  (จินต์  จิณฺณธมฺโม) ป.ธ.๕ อดีตผู้ช่วยเจ้าอาวาสวัดกลางสุรินทร์ และอดีตเลขานุการเจ้าคณะจังหวัดสุรินทร์(ลาสิกขาบท) (พระราชสิทธิโกศล (เทพ นนฺโท) อดีตเจ้าคณะจังหวัดสุรินทร์) ราชกิจจานุเบกษา, แจ้งความสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 97, ตอนที่ 188, 5 ธันวาคม 2523 , ฉบับพิเศษ หน้า 8 .พระมหาจินต์ 5 ประโยค วัดกลาง จังหวัดสุรินทร์ เป็น พระครูวิมลธรรมทัศน์
พระครูสังฆรักษ์เลิศ  รตินฺธโร อดีตเลขานุการเจ้าคณะจังหวัดสุรินทร์ (พระราชสิทธิโกศล (เทพ นนฺโท) อดีตเจ้าคณะจังหวัดสุรินทร์) ปัจจุบันคือ พระครูบวรมณีรัตน์ (เลิศ รตินฺธโร) เจ้าอาวาสวัดชุมพลมณีรัตน์ ตำบลกระสัง อำเภอกระสัง จังหวัดบุรีรัมย์
พระมหาสมหวัง อคฺคเสโน  น.ธ.เอก  ป.ธ.4 อดีตเลขานุการเจ้าคณะจังหวัดสุรินทร์ (พระราชสิทธิโกศล (เทพ นนฺโท) อดีตเจ้าคณะจังหวัดสุรินทร์)
พระมหานัย โกวิโท  น.ธ.เอก   ป.ธ.5 อดีตเลขานุการเจ้าคณะอำเภอเมืองสุรินทร์-กิ่งอำเภอเขวาสินทร์  ( พระครูบรรณสารโกวิท (แป สุปญฺโญ) อดีตเจ้าคณะอำเภอเมืองสุรินทร์ - กิ่งอำเภอเขวาสินรินทร์)
พระมหาเมธี วชิรเมธี  น.ธ.เอก  ป.ธ.5 อดีตเลขานุการเจ้าคณะอำเภอเมืองสุรินทร์-กิ่งอำเภอเขวาสินทร์ ( พระครูปัญญาวุฒิสุนทร (คุน ปญฺญาวุฑฺโฒ)อดีตเจ้าคณะอำเภอเมืองสุรินทร์-กิ่งอำเภอเขวาสินทร์)
พระมหาวัชระ วชิรญาโณ   น.ธ.เอก   ป.ธ.3 อดีตผู้ช่วยเลขานุการเจ้าคณะอำเภอเมืองสุรินทร์-กิ่งอำเภอเขวาสินทร์ (ลาสิกขาบท) ( พระครูปัญญาวุฒิสุนทร (คุน ปญฺญาวุฑฺโฒ)อดีตเจ้าคณะอำเภอเมืองสุรินทร์-กิ่งอำเภอเขวาสินทร์)
พระวรศักดิ์ ขนฺติธมฺโม  น.ธ.เอก  ประโยค 1-2 อดีตผู้ช่วยเลขานุการเจ้าคณะอำเภอเมืองสุรินทร์-กิ่งอำเภอเขวาสินทร์(ลาสิกขาบท) ( พระครูปัญญาวุฒิสุนทร (คุน ปญฺญาวุฑฺโฒ)อดีตเจ้าคณะอำเภอเมืองสุรินทร์-กิ่งอำเภอเขวาสินทร์)
พระมหาสมพงษ์ ฐิตจิตฺโต น.ธ.เอก ป.ธ.3 เลขานุการรองเจ้าคณะจังหวัดสุรินทร์ ใน(พระครูปริยัติกิจธำรง (สมหวัง อคฺคเสโน) รองเจ้าคณะจังหวัดสุรินทร์
พระครูสังฆรักษ์ชาญณรงค์ จิรเมธี น.ธ.เอก ประโยค 1-2 อดีตเลขานุการเจ้าคณะอำเภอเมืองสุรินทร์ (พระครูปริยัติกิจธำรง (สมหวัง อคฺคเสโน) อดีตเจ้าคณะอำเภอเมืองสุรินทร์)
พระชะรินทร์ อคฺคธมฺโม น.ธ.เอก ประโยค 1-2 อดีตผู้ช่วยเลขานุการรองเจ้าคณะอำเภอเมืองสุรินทร์ ( พระครูปริยัติกิจธำรง (สมหวัง อคฺคเสโน) อดีตรองเจ้าคณะอำเภอเมืองสุรินทร์)
พระสุพล สิริปญฺโญ น.ธ.เอก อดีตผู้ช่วยเลขานุการรองเจ้าคณะอำเภอเมืองสุรินทร์ ( พระครูปริยัติกิจธำรง (สมหวัง อคฺคเสโน) อดีตรองเจ้าคณะอำเภอเมืองสุรินทร์)
พระสมุห์สมโภชน์ ฐิตฺสุโข น.ธ.เอก อดีตเลขานุการเจ้าตำบลตั้งใจ (ลาสิกขาบท) ( พระครูสันตจิตตาภรณ์ เจ้าคณะตำบลตั้งใจ อำเภอเมืองสุรินทร์ จังหวัดสุรินทร์)
พระภิกษุที่มีบทบาททางคณะสงฆ์ > ได้รับตำแหน่งทางคณะสงฆ์ในระดับอำเภอ > พระธรรมกถึก

ผู้ช่วยศาสตราจารย์ พระมหาสมบัติ ฐานวโร/รวดเร็ว พระนักเทศน์,นักบรรยายสาระธรรมะ
เสนาสนะ

ทางวัดกลางสุรินทร์ได้พยายามก่อสร้างเริ่มสร้างบูรณะเท่าที่เป็นไปได้ แต่วัดมีอุปสรรคที่แก้ไม่ได้ เพราะเหตุการณ์และสถานที่ไม่อำนวย เช่น เหตุการณ์ที่เกี่ยวกับอัคคีภัยเมื่อต้นปี พ.ศ. 2516 ทำให้วัดกลางสุรินทร์ตกอยู่ในสภาพเหมือนวัดสร้างใหม่ ไม่มีความสะดวกในการบำเพ็ญศาสนกิจ แม้สถานศึกษาของพระภิกษุสามเณรก็ต้องปลูกปรำเรียน ทั้ง ๆ ที่วัดอยู่กลางใจเมือง เท่ากับเป็นการประจานน้ำใจของพุทธศาสนิกชนของชาวจังหวัดสุรินทร์ทั่วไปซึ่งเนื่องจากเหตุการณ์ที่ผ่านมา ที่ทางวัดยังแก้ไม่ตกที่ได้กล่าวว่าสถานที่ไม่อำนวย ก็เพราะความคับแคบของวัดไม่อาจวางผังวัดให้มีเขตเป็นพุทธาวาส สังฆาวาสให้เป็นสัดส่วนได้ แม้ในการพัฒนาวัดยังไม่สามารถทำได้เท่าที่ควร เพราะอาคารสถานที่ยังไม่พอแก่ความจำเป็น แต่ก็ได้ตั้งโครงการเพื่อการทะนุบำรุงทางศาสนาวัตถุต่อไป
พ.ศ. 2494 สร้างกุฏิสำนักงาน และเป็นกุฏิเจ้าอาวาส 1 หลัง 2 ชั้น กว้าง 7 เมตร ยาว 12 เมตร สร้างด้วยเนื้อไม้แข็ง มูลค่า 60,000 บาท
พ.ศ. 2503-2508 สร้างอุโบสถ 1 หลัง กว้าง 8 เมตร ยาว 20 เมตร ด้วยคอนกรีตเสริมเหล็ก มูลค่า 850,000 บาท
พ.ศ. 2508 สร้างประตูและกำแพงวัดด้านหน้า มูลค่าประมาณ 48,000 บาท
พ.ศ. 2510 สร้างกุฏิสังฆาธิการ 2 ชั้น 8 ห้อง ทรงปั้นหยา มูลค่า 215,000 บาท
พ.ศ. 2516-2517 สร้างศาลาสหมิตรังสรรค์ 1 หลัง 2 ชั้น ด้วยคอนกรีตเสริมเหล็ก กว้าง 15 เมตร ยาว 30 เมตร ทรงไทย มูลค่า 952,000 บาท
พ.ศ. 2516-2517 สร้างกุฏิทรงไทย 1 หลัง 2 ชั้น ด้วยคอนกรีตเสริมเหล็ก กว้าง 7 เมตร ยาว 17.50 เมตร มูลค่า 300,000 บาท
พ.ศ. 2516-2517 สร้างกุฏิเก็บสังฆภัณฑ์ 1หลัง 2 ชั้น ด้วยคอนกรีตเสริมเหล็ก กว้าง 5 เมตร ยาว 8 เมตร มูลค่า 85,000 บาท
พ.ศ. 2518 สร้างกุฏิครัวสงฆ์ 1 หลัง 2 ชั้น ด้วยคอนกรีตเสริมเหล็ก กว้าง 5 เมตร ยาว 12 เมตร มูลค่า 52,000 บาท
พ.ศ. 2519 ซ่อมอุโบสถที่เสียหายจากอัคคีภัย มูลค่า 40,300 บาท
พ.ศ. 2519 สร้างกำแพงด้านข้าง ยาว 60 เมตร และห้องน้ำ 6 ห้อง มูลค่า 52,000 บาท
พ.ศ. 2521 สร้างอาคารเรียนปริยัติธรรม 1 หลัง 3 ชั้น จำนวน 18 ห้องเรียน ด้วยคอนกรีตเสริมเหล็ก กว้าง 7 เมตร ยาว  43 เมตร มูลค่า 2,200,800 บาท
พ.ศ. 2523 สร้างศาลาเอนกประสงค์ 1 หลังอาคาร 3 ชั้นลักษณะทรงไทย ด้วยคอนกรีตเสริมเหล็ก กว้าง 12 เมตร ยาว 26 เมตร มูลค่า 1,220,000 บาท
พ.ศ. 2546 สร้างพระธาตุเจดีย์ศรีเมืองช้างวัดกลางสุรินทร์
พ.ศ. 2554 ริเริ่มโครงการก่อสร้าง  ศูนย์ปฏิบัติธรรมวัดกลางสุรินทร์ และศูนย์การศึกษาพระปริยัติธรรม  เลขที่ 22 หมู่ที่ 18 บ้านละเอาะ ตำบลเฉนียง อำเภอเมืองสุรินทร์ จังหวัดสุรินทร์  มีเนื้อที่  11 ไร่ 2 งาน ซึ่งต้องใช้งบประมาณ จำนวน 200,500,000บาท (สองร้อยล้านห้าแสนบาทถ้วน) เจ้าประคุณสมเด็จพระมหารัชมังคลาจารย์ (ช่วง วรปุญฺโญ) คณะผู้ปฏิบัติหน้าที่สมเด็จพระสังฆราช ได้เมตตามาเป็นประธานในพิธีและประกอบพิธีวางศิลาฤกษ์ เมื่อวันที่ 22 เดือนพฤษภาคม พุทธศักราช 2554  (แต่ยังขาดงบประมาณอีกมากร่วมจองเป็นเจ้าภาพได้)
การพัฒนาการศึกษา

วัดกลางสุรินทร์ ได้เปิดการศึกษาปริยัติธรรมตั้งแต่ พ.ศ. 2481 แต่ยังไม่มั่นคงมีอุปสรรคเกี่ยวกับเรื่องครูสอนยังขาดเป็นครั้งคราว และได้เปิดทำการสอนได้มั่นคงดังนี้
พ.ศ. 2486 เปิดการศึกษาปริยัติธรรมแผนกนักธรรม
พ.ศ. 2487 เปิดการศึกษาปริยัติธรรมแผนกธรรมศึกษา
พ.ศ. 2491 เปิดการศึกษาปริยัติธรรมแผนกบาลี
พ.ศ. 2515 เปิดโรงเรียนศึกษาผู้ใหญ่ สำหรับภิกษุสามเณร
พ.ศ. 2524 เปิดโรงเรียนพระปริยัติธรรมแผนกสามัญศึกษาตอนต้น มีชื่อว่า โรงเรียนปริยัติโกศลวิทยา
พ.ศ. 2527 โรงเรียนปริยัติโกศลวิทยา เปิดขยายโรงเรียนพระปริยัติธรรมแผนกสามัญศึกษาตอนปลาย
วัดกลาง เป็นศูนย์การศึกษาปริยัติธรรมส่วนกลางของจังหวัด แต่ละปีมีภิกษุสามเณรร่วมเรียนเป็นจำนวนมาก อย่างเช่น
ปีการศึกษา 2519 มีจำนวนนักเรียนเข้าศึกษาเล่าเรียน โดยปริมาณดังนี้
นักธรรมทุกชั้นมีจำนวน 39 รูป เปิดเรียนเวลา 08.30-10.30 น.
ธรรมศึกษา มีจำนวนนักเรียน 42 คน เปิดเรียนเวลา 16.30-17.30 น.
แผนกบาลี มีจำนวน 92 รูป เปิดเรียนเวลา 13.00-15.00 น.
เปิดเรียนศึกษาผู้ใหญ่ มีจำนวนนักเรียน 165 รูป เปิดเรียนเวลา 16.00-19.00 น.
โรงเรียนพุทธศาสนาวันอาทิตย์ มีนักเรียน 118 คน เปิดเรียนเวลา 08.30 น.
แหล่งข้อมูลอื่น

http://www.angelfire.com/nm/analai2/surin.html
บุคคลที่เสียชีวิตในปี พ.ศ. 2566

รายพระนามและรายชื่อต่อไปนี้เป็นบุคคลที่เสียชีวิตในปี พ.ศ. 2566
มกราคม

1 มกราคม – อุดม แดงโกเมน สมาชิกสภาผู้แทนราษฎรจังหวัดสงขลา (เกิด 14 ธันวาคม พ.ศ. 2467)
2 มกราคม – เจ้าดวงเดือน ณ เชียงใหม่ เจ้านายฝ่ายเหนือและนักสังคมสงเคราะห์ชาวไทย (เกิด 22 พฤษภาคม พ.ศ. 2472)
3 มกราคม – วัยโรจน์ พิพิธภักดี สมาชิกสภาผู้แทนราษฎรจังหวัดปัตตานี (เกิด 1 เมษายน พ.ศ. 2484)
6 มกราคม – จันลูกา วีอัลลี นักฟุตบอลและโค้ชชาวอิตาลี (เกิด 9 กรกฎาคม พ.ศ. 2507)
10 มกราคม –
พระเทพมงคลวัชราจารย์ (เหลือง ฉนฺทาคโม) พระสงฆ์ชาวไทย (เกิด 1 พฤษภาคม พ.ศ. 2470)
สมเด็จพระราชาธิบดีกอนสตันดีโนสที่ 2 แห่งกรีซ พระมหากษัตริย์กรีซ (พระราชสมภพ 2 มิถุนายน พ.ศ. 2483)
เจฟฟ์ เบ็ก นักกีตาร์ชาวอังกฤษ (เกิด 24 มิถุนายน พ.ศ. 2487)
12 มกราคม – ลิซา มารี เพรสลีย์ นักร้องและนักแต่งเพลงชาวอเมริกัน (เกิด 1 กุมภาพันธ์ พ.ศ. 2511)
13 มกราคม – เรย์ คอร์เดโร ผู้ประกาศข่าว พิธีกรและดีเจและนักแสดงชาวฮ่องกง (เกิด 12 ธันวาคม พ.ศ. 2467)
15 มกราคม – รัชญา ยอดแก้ว นักร้องชาวไทย
16 มกราคม – จีน่า โลลโลบริจิดา นักแสดง​ นางแบบและช่างภาพชาวอิตาลี (เกิด 4 กรกฎาคม พ.ศ. 2470)
18 มกราคม – อรรถสิทธิ์ เวชชาชีวะ รัฐมนตรีช่วยว่าการกระทรวงสาธารณสุขและอธิการบดีมหาวิทยาลัยมหิดล (เกิด 3 พฤศจิกายน พ.ศ. 2478)
19 มกราคม – ยุน จอง–ฮี นักแสดงชาวเกาหลีใต้ (เกิด 30 กรกฎาคม พ.ศ. 2487)
21 มกราคม –
สักเสริญ รัตนชัย ปราชญ์ท้องถิ่นผู้เชี่ยวชาญประวัติศาสตร์ลำปางและนักแต่งเพลงชาวไทย (เกิด 24 กุมภาพันธ์ พ.ศ. 2471)
นา ชอล นักแสดงชาวเกาหลีใต้ (เกิด 24 ธันวาคม พ.ศ. 2529)
24 มกราคม – บี. วี. โทศี สถาปนิกชาวอินเดีย (เกิด 26 สิงหาคม พ.ศ. 2470)
28 มกราคม – วิษณุ ศรีสุวรรณ (เต้ย Mystyle) เน็ตไอดอลชาวไทย (เกิด 12 มิถุนายน พ.ศ. 2539)
29 มกราคม –
แอนนี เวอร์ชิง นักแสดงชาวอเมริกัน (เกิด 28 มีนาคม พ.ศ. 2520)
ไพโรจน์ โชติศรีพันธ์พร นักกิจกรรมชาวไทย (เกิด 1 มกราคม พ.ศ. 2499)
กุมภาพันธ์

2 กุมภาพันธ์ – โซโลมอน เพเรล นักเขียนชาวอิสราเอล (เกิด 21 เมษายน พ.ศ. 2468)
4 กุมภาพันธ์ – ตี๋ใหญ่ พูนศรีธนากูล สมาชิกสภาผู้แทนราษฎรจังหวัดสุรินทร์ (เกิด 10 ตุลาคม พ.ศ. 2502)
5 กุมภาพันธ์ –
นุกูล ประจวบเหมาะ ผู้ว่าการธนาคารแห่งประเทศไทยและรัฐมนตรีว่าการกระทรวงคมนาคม (เกิด 25 กรกฎาคม พ.ศ. 2472)
อิงเงอ ซาร์เจนต์ นักเขียน นักสิทธิมนุษยชนชาวออสเตรีย–อเมริกันและสมเด็จพระราชินีแห่งรัฐสี่ป้อ (เกิด 23 กุมภาพันธ์ พ.ศ. 2475)
เปอร์เวซ มูชาร์ราฟ ประธานาธิบดีปากีสถาน​ รัฐมนตรีว่าการกระทรวงกลาโหมปากีสถานและประธานคณะกรรมการคณะเสนาธิการทหารร่วมและเสนาธิการทหารบกปากีสถาน (เกิด 11 สิงหาคม พ.ศ. 2486)
ฌูแซ็ป มาริอา อัสปินัส นักเขียน นักข่าวและผู้จัดพิมพ์ชาวสเปน (เกิด 7 มีนาคม พ.ศ. 2470)
6 กุมภาพันธ์ – คริสเตียน อัตซู นักฟุตบอลชาวกานา (เกิด 10 มกราคม พ.ศ. 2535)
7 กุมภาพันธ์ – เบตูล โชบาน นักวอลเลย์บอลชาวตุรกี (เกิด 5 เมษายน พ.ศ. 2538)
8 กุมภาพันธ์ – เบิร์ต แบแคแร็ก นักร้อง นักแต่งเพลงและโปรดิวเซอร์และนักเปียโนและชาวอเมริกัน (เกิด 12 พฤษภาคม พ.ศ. 2471)
9 กุมภาพันธ์ – เจ้าหญิงมารี กาบรีแยลแห่งลักเซมเบิร์ก สมาชิกพระราชวงศ์ลักเซมเบิร์ก (ประสูติ 10 สิงหาคม พ.ศ. 2468)
10 กุมภาพันธ์ – ฮันส์ โมโดร ประธานคณะรัฐมนตรีเยอรมนี (เกิด 27 มกราคม พ.ศ. 2471)
13 กุมภาพันธ์ –
ชาญ ทองมั่น (ชาน ทุง) ผู้กำกับภาพยนตร์ชาวไทย–จีน (เกิด พ.ศ. 2474)
เลอิจิ มัตซึโมโตะ นักเขียนและนักวาดภาพประกอบชาวญี่ปุ่น (เกิด 25 มกราคม พ.ศ. 2481)
14 กุมภาพันธ์ –
โชอิจิโร โทโยดะ นักธุรกิจชาวญี่ปุ่น (เกิด 27 กุมภาพันธ์ พ.ศ. 2468)
มณเฑียร แก้วกำเนิด นักกีตาร์ นักแต่งเพลงและโปรดิวเซอร์ชาวไทย (เกิด 18 กันยายน 2515)
ดวงเพชร พรหมเทพ นักฟุตบอลชาวไทย (เกิด 3 กรกฎาคม พ.ศ. 2548)
15 กุมภาพันธ์ –
ราเควล เวลช์ นักแสดงและนางแบบชาวอเมริกัน (เกิด 5 กันยายน พ.ศ. 2483)
พอล เบิร์ก นักชีวเคมีชาวอเมริกันและผู้ได้รับรางวัลโนเบลสาขาเคมี ประจำปี พ.ศ. 2523 (เกิด 30 มิถุนายน พ.ศ. 2469)
วัชรบูรณ์ มาลาสาย (นิว มุกดา) ศิลปินหมอลำคำผุนร่วมมิตร (เกิด 28 พฤศจิกายน พ.ศ. 2533)
16 กุมภาพันธ์ – ยุทธนา พุ่มเหม บุตรชายของมิตร ชัยบัญชา (เกิด 8 ธันวาคม พ.ศ. 2504)
17 กุมภาพันธ์ –
นานา ยอดบัวงาม นักร้องชาวไทย
ณพนรรจ์ ขวัญประภา นักแต่งเพลงชาวไทย
ยุทธ อังกินันทน์ รัฐมนตรีช่วยว่าการกระทรวงเกษตรและสหกรณ์ รัฐมนตรีว่าการกระทรวงแรงงานและสมาชิกสภาผู้แทนราษฎรจังหวัดเพชรบุรีและนายกเทศมนตรีเมืองเพชรบุรี (เกิด 6 เมษายน พ.ศ. 2479)
21 กุมภาพันธ์ – แอบบี้ ชอย นักสังคมสงเคราะห์และนางแบบชาวฮ่องกง (เกิด พ.ศ. 2537)
23 กุมภาพันธ์ – จอห์น มอตสัน นักพากย์และนักวิจารณ์ชาวอังกฤษ (เกิด 10 กรกฎาคม พ.ศ. 2488)
25 กุมภาพันธ์ –
นิตยา สารคาม นักร้องชาวไทย (เกิด 23 กรกฎาคม พ.ศ. 2528)
หม่อมราชวงศ์สมลาภ กิติยากร เลขานุการในพระองค์ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ (เกิด 13 เมษายน พ.ศ. 2493)
27 กุมภาพันธ์ – สมหวัง สินเจริญกุล ผู้ก่อตั้ง บริษัทศรีตรังแอโกรอินดัสทรี จำกัด (มหาชน)
28 กุมภาพันธ์ – ธัญยธรณ์ โพธิ์มณี (ดีเจวิว) ดีเจชาวไทย (เกิด 10 กุมภาพันธ์ พ.ศ. 2552)
มีนาคม

1 มีนาคม –
ฌาน อารีย์กุล นักกีฬาชาวไทย
ฌุสต์ ฟงแตน นักฟุตบอลชาวฝรั่งเศส (เกิด 18 สิงหาคม พ.ศ. 2476)
3 มีนาคม –
เค็นซาบูโร โอเอะ นักเขียนชาวญี่ปุ่นและผู้ได้รับรางวัลโนเบลสาขาวรรณกรรมประจำปี พ.ศ. 2537 (เกิด 31 มกราคม พ.ศ. 2478)
ทอม ไซซ์มอร์ นักแสดงและผู้ผลิตภาพยนตร์ชาวอเมริกัน (เกิด 29 พฤศจิกายน พ.ศ. 2504)
4 มีนาคม – จูดิธ เฮิมันน์ นักกิจกรรมชาวอเมริกันและผู้ช่วยเลขาธิการฝ่ายการศึกษาด้านการศึกษาพิเศษและบริการฟื้นฟูสมรรถภาพ (เกิด 18 ธันวาคม พ.ศ. 2490)
5 มีนาคม – แกรี่ รอสซิงตัน นักดนตรี นักแต่งเพลงและนักกีตาร์ชาวอเมริกัน (เกิด 4 ธันวาคม พ.ศ. 2494)
6 มีนาคม –
จอร์จิน่า เบเยอร์ สมาชิกรัฐสภานิวซีแลนด์จากพรรคแรงงานและนายกเทศมนตรีเมืองคาร์เตอร์ตัน (เกิด พฤศจิกายน พ.ศ. 2500)
ทรุตเต้ ลาเฟรนซ์ นักกิจกรรมชาวเยอรมัน (เกิด 3 พฤษภาคม พ.ศ. 2462)
7 มีนาคม –
ปีเตอร์สัน ซาห์ ประธานาธิบดีชนเผ่าอินเดียนแดงนาวาโฮ (เกิด 2 ธันวาคม พ.ศ. 2480)
นภาพร หงสกุล นักแสดงชาวไทย (เกิด 12 กุมภาพันธ์ พ.ศ. 2489)
8 มีนาคม – ไฮม์ โทโพล นักแสดงชาวอิสราเอล (เกิด 9 กันยายน พ.ศ. 2478)
9 มีนาคม – โรเบิร์ต เบลค นักแสดงชาวอเมริกัน (เกิด 18 กันยายน พ.ศ. 2476)
11 มีนาคม –
เจียง หยานหยง แพทย์ชาวจีน (เกิด 4 ตุลาคม 2474)
บัด แกรนท์ นักฟุตบอลและโค้ชชาวอเมริกัน (เกิด 20 พฤษภาคม พ.ศ. 2470)
12 มีนาคม – ดิ๊ก ฟอสเบอร์รี่ นักกระโดดชาวอเมริกัน (เกิด 6 มีนาคม พ.ศ. 2490)
13 มีนาคม – แพต ชโรเดอร์ สมาชิกสภาผู้แทนราษฎรสหรัฐ จากโคโลราโด (เกิด 30 กรกฎาคม พ.ศ. 2483)
14 มีนาคม –
บ็อบบี้ คอลด์เวลล์ นักร้อง​ นักแต่งเพลงและนักดนตรีชาวอเมริกัน (เกิด 15 สิงหาคม พ.ศ. 2494)
ธิดา บุนนาค นักเขียนชาวไทย (เกิด 22 พฤษภาคม พ.ศ. 2471)
17 มีนาคม –
คุณหญิงวรรณา สิริวัฒนภักดี นักธุรกิจชาวไทย (เกิด 2 มีนาคม พ.ศ. 2486)
แลนซ์ เรดดิก นักแสดงชาวอเมริกัน (เกิด 7 มิถุนายน พ.ศ. 2505)
18 มีนาคม – ภาคินัย กสิรักษ์ นักเขียนชาวไทย (เกิด 1 สิงหาคม พ.ศ. 2525)
20 มีนาคม – พอล แกรนท์ นักแสดงชาวอังกฤษ (เกิด 3 กุมภาพันธ์ พ.ศ. 2510)
23 มีนาคม – ณัฏฐวุฒิ โพธิสาโร เอกอัครราชทูต ณ กรุงพนมเปญและรองปลัดกระทรวงการต่างประเทศ (เกิด 8 กันยายน พ.ศ. 2500)
24 มีนาคม –
สุรสีห์ ผาธรรม ศิลปินมรดกอีสาน สาขาศิลปะการแสดง และผู้กำกับภาพยนตร์และผู้ผลิตภาพยนตร์และนักแสดงชาวไทย (เกิด 17 มีนาคม พ.ศ. 2491)
อุกฤษณ์ พลางกูร นักดนตรีและนักกีตาร์ชาวไทย
28 มีนาคม – รีวอิจิ ซากาโมโตะ นักแสดง โปรดิวเซอร์และนักดนตรีและนักเปียโนชาวญี่ปุ่น (เกิด 17 มกราคม พ.ศ. 2495)
30 มีนาคม – วิทยา เจตะภัย (ถนอม สามโทน) นักร้องและนักแสดงชาวไทย (เกิด 11 สิงหาคม พ.ศ. 2503)
31 มีนาคม – ชนม์สวัสดิ์ อัศวเหม นายกองค์การบริหารส่วนจังหวัดสมุทรปราการและประธานหอการค้าจังหวัดสมุทรปราการ (เกิด 19 พฤศจิกายน พ.ศ. 2511)